open-index/open-wikipedia-markdown huggingface dataset:
Mikuláš Čáki

Gróf **Mikuláš Jozef Čáki** (Csáky)  (* 5. december 1698, Spišský hrad – † 31. mája 1757, Bratislava) bol uhorský rímskokatolícky duchovný, od roku 1747 arcibiskup v Kaloči a od roku 1751 ostrihomský arcibiskup, uhorský prímas.

## Život
Narodil sa ako najmladšie dieťa krajinského sudcu grófa Štefana Čákiho a jeho tretej manželky Márie Barkóciovej (Barkóczy). Jeho starším nevlastným bratom bol kardinál Imrich Čáki. Filozofiu študoval vo Viedni, následne teológiu v Ríme na Nemecko-uhorskom kolégiu (*Collegium Germanicum et Hungaricum*, skrátene len *Germanicum*), kde v roku 1721 získal doktorát z teológie. V tom istom roku bol menovaný za opáta v Szentjobb (dnes Sâniob v Rumunsku). Kňazské svätenie prijal v Ríme 19. septembra 1722, následne bol menovaný za kanonika vo Varadíne (dnes Oradea v Rumunsku) a v roku 1734 za veľprepošta. V roku 1735 bol menovaný za novijského titulárneho biskupa a o dva roky neskôr sa stal sídelným biskupom vo Varadíne. Biskupskú vysviacku prijal 2. februára 1738 v Košiciach z rúk jágerského arcibiskupa Gabriela Antona Erdődyho. Ako varadínsky biskup sa stal automaticky aj dedičným županom biharskej župy. V roku 1747 sa stal arcibiskupom v Kaloči. 

13. mája 1747 bol vymenovaný za ostrihomského arcibiskupa. Menovanie bolo potvrdené 16. novembra a pálium si prevzal vo Veľkom Bieli 2. februára 1752.

Umrel v Bratislave 31. mája 1757 a bol pochovaný v krypte dómu sv. Martina. Po jeho smrti bol úrad ostrihomského arcibiskupa obsadený až v roku 1761.

## Dielo
* Panegyricus prodigiosae facundiae... *Viedeň, 1719*
* Edictum archi-episcopale Strigoniense: De ritu celebrandorum festorum. *Posonii, 1754*

## Referencie

## Literatúra
* Málnási Ödön: *Gróf Csáky Imre bíbornok élete és kora (1672–1732)*. Kalocsa, 1933. 34.

## Zdroj
*

Kategória:Arcibiskupi Ostrihomskej arcidiecézy do roku 1918
Mikuláš
Kategória:Slovenskí šľachtici
Kategória:Uhorskí šľachtici
Kategória:Osobnosti zo Spišského Podhradia
Kategória:Pochovaní v katedrále svätého Martina v Bratislave
Rozkoš (rozlišovacia stránka)

**Rozkoš** môže byť:
* pocit, pozri rozkoš
* obec v Česku, pozri Rozkoš (okres Znojmo)
* český film z roku 2013, pozri Rozkoš (film)
Majstrovstvá Južnej Ameriky v basketbale mužov 2014

**Majstrovstvá Južnej Ameriky v basketbale mužov 2014** boli v poradí 46. Majstrovstvá Južnej Ameriky v basketbale mužov, ktoré organizuje Americká basketbalová federácia (FIBA Americas). Konali sa v meste Isla Margarita, vo Venezuele v dňoch od 14.28. júla 2014, za účasti 8 tímov. Venezuela bola organizátorom juhoamerického šampionátu mužov štvrtýkrát, predtým hostila turnaj v rokoch 1991 (vo Valencii), 1997 (v Maracaibo) a 2006 (v Caracase). Zápasy by odohrali v aréne Estadio Ciudad de la Asunción s kapacitou 10 000 divákov. Titul po 23 rokoch získali hráči Venezuely, ktorí vo finále zvíťazili nad obhajcom prvenstva spred 2 rokovArgentínou. Pre Venezuelu to bol iba druhý titul v histórii, ten prvý vyhrala rovnako v domácom prostredí.

Tieto majstrovstvá zároveň slúžili ako kvalifikácia na Majstrovstvá Ameriky 2015. Kvalifikovali sa na ne 4 najlepšie družstvá. Zároveň slúžili ako kvalifikácia na Panamerické hry 2015 v Toronte, kde postúpila najlepšia trojica družstiev.

## Účastníci

Pozn: Číslo v zátvorke udáva umiestnenie v medzinárodnom rebríčku FIBA k septembru 2013.

## Aréna

## Výsledky
### Základné skupiny
#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá J. Ameriky 2014 na oficiálnej stránke FIBA Americas  /
* Majstrovstvá Južnej Ameriky na stránke latinbasket.com 

Kategória:Basketbal v 2014
Muži
Basketbal
Argeios

**Argeios** (*Argeios*) môže byť:
* v gréckej mytológii:
** syn mykénskeho kráľa Élektryóna, pozri Argeios (syn Élektryóna)
** jeden z Kentaurov, pozri Argeios (Kentaur)
** jeden z Gigantov, pozri Argeios (Gigant)
** syn élidskeho kráľa Pelopa, pozri Argeios (syn Pelopa)
** jeden z nápadníkov Pénelopy, pozri Argeios (nápadník Pénelopy)
** syn Heraklovca Déifonta, pozri Argeios (syn Déifonta)
* grécky sochár v štvrtom stor. pred Kr., pozri Argeios (sochár)
* aténsky archón, pozri Argeios (archón)
Majstrovstvá Južnej Ameriky v basketbale žien 2014

**Majstrovstvá Južnej Ameriky v basketbale žien 2014** boli v poradí 34. Majstrovstvá Južnej Ameriky v basketbale žien, ktoré organizuje Americká basketbalová federácia (FIBA Americas). Konali sa v meste San Juan de Ambato, v Ekvádore v dňoch od 14.18. augusta 2014, za účasti 8 tímov. Ekvádor bol organizátorom juhoamerického šampionátu žien piatykrát, predtým hostil turnaj v rokoch 1954, 1970, 2003 a 2008. Titul obhájila Brazília, pre ktorú to bolo už 25. prvenstvo, z toho pätnáste v rade. Vo finále zvíťazila nad Argentínou. Bronzová Venezuela získala medailu po pätnástich rokoch.

Tieto majstrovstvá boli zároveň kvalifikáciou na Majstrovstvá Ameriky 2015, ktoré sa uskutočnia v Kanade. Kvalifikovali sa na ne 4 najlepšie družstvá. Rovnako slúžili ako kvalifikácia na basketbalový turnaj Panamerických hier 2015 v Toronte, kde postúpila najlepšia trojica družstiev.

## Účastníci

Pozn: Číslo v zátvorke udáva umiestnenie v medzinárodnom rebríčku FIBA k septembru 2013.

## Výsledky
### Základné skupiny
#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Iné projekty

## Externé odkazy
* Majstrovstvá J. Ameriky 2014 na oficiálnej stránke FIBA Americas  /
* Majstrovstvá Južnej Ameriky na stránke latinbasket.com 

Kategória:Basketbal v 2014
Ženy
Basketbal
Centrobasket mužov 2014

**Centrobasket mužov 2014** boli v poradí 24. majstrovstvá Strednej Ameriky a Karibiku v basketbale mužov, ktoré organizuje Americká basketbalová federácia (FIBA Americas). Konali sa v meste Nayarit, v Mexiku v dňoch od 1.7. augusta 2014, za účasti 10 tímov. Mexiko bolo organizátorom stredoamerického šampionátu mužov siedmykrát, predtým hostilo turnaje v rokoch 1965, 1985, 1991, 2001, 2003 a naposledy v roku 2008. Titul získalo domáce Mexiko, keď vyhralo všetky stretnutia a vo finále zvíťazilo nad Portorikom. Pre Mexiko to bol iba tretie prventstvo na turnaji a získalo ho po 39 rokoch od predchádzajúceho titulu.

Tieto majstrovstvá zároveň slúžili ako kvalifikácia na Majstrovstvá Ameriky 2015. Kvalifikovali sa na ne 4 najlepšie družstvá.

## Kvalifikácia

Pozn: Číslo v zátvorke udáva umiestnenie v medzinárodnom rebríčku FIBA k septembru 2013.

## Výsledky
### Základné skupiny
#### Skupina A

#### Skupina B

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Centrobasket 2014 na oficiálnej stránke FIBA Americas  /
* Centrobasket na stránke latinbasket.com 
* Centrobasket 2014 na archívnej stránke FIBA 

Kategória:Basketbal v 2014
Muži
Basketbal
Kategória:2014 v Mexiku
Bihárska župa (Uhorsko)

**Bihárska župa** resp. **Bihárska stolica** resp. **Bihársky komitát** (namiesto slova Bihárska/-y môže byť slovo **Biharská/-ý** alebo **Bihorská/-ý** alebo *Bychorská/-ý*; po latinsky: *comitatus Bihariensis*, po maďarsky: *Bihar vármegye*, po rumunsky: *Comitatul Bihor*, po nemecky: *Komitat Bihar*) bola župa resp. stolica resp. komitát v Uhorsku. V súčasnosti  väčšia časť jej územia leží v severozápadnom  Rumunsku a menšia časť vo východnom Maďarsku. Hlavným mestom bolo mesto Oradea (hist. slovenský názov *Veľký Varadín*; ; ).

## Referencie

## Iné projekty

Kategória:Župy v Uhorsku
Guy Pratt

**Guy Pratt** (* 3. január 1962, Londýn, Anglicko) je britský basgitarista, skladateľ a herec. Je synom herca Mika Pratta. Od roku 1996 je ženatý s Galou Wrightovou, dcérou bývalého hráča na klávesové nástroje kapely Pink Floyd, Richarda Wrighta.

Guy Pratt je známy predovšetkým ako štúdiový hudobník. Podieľal sa na nahrávaní albumov mnohých umelcov, ako sú napríklad Pink Floyd, Echo & the Bunnymen, Kirsty MacColl, The Smiths, Tears for Fears, Lemon Jelly, The Orb, All Saints, Icehouse, Madonna, Stephen Duffy, Robbie Robertson, Roxy Music, Michael Jackson, Gary Moore, Billy Pilgrim, A. R. Rahman, Womack & Womack, Coverdale and Page alebo Toy Matinee.

Na koncertné pódiá sa dostal v roku 1987, kedy ho na koncertné turné *[[Delicate Sound of Thunder]]* vybrala skupina Pink Floyd ako náhradu za pôvodného basgitaristu Rogera Watersa. S kapelou Pink Floyd absolvoval turné v rokoch 1987-1990. Podieľal sa aj na ich štúdiovom albume *[[The Division Bell]]* (1994) a na nadväzujúcom turné, ktoré bolo publikované na koncertnom DVD s názvom *[[P*U*L*S*E (film)|P*U*L*S*E]]*. 

V roku 2006 Guy Pratt spolupracoval pri nahrávaní sólového albumu gitaristu skupiny Pink Floyd, Davida Gilmoura, *[[On an Island]]*. Účinkoval aj na turné k tomuto albumu.

## Externé odkazy
* Oficiálne stránky

## Zdroj

Kategória:Anglickí rockoví basgitaristi
Kategória:Pink Floyd
Kategória:Anglickí ateisti
Kategória:Osobnosti z Londýna
Majstrovstvá sveta v lakrose mužov 1990

**Majstrovstvá sveta v lakrose mužov 1990** boli v poradí 6. Majstrovstvá sveta v lakrose mužov, ktoré organizuje Medzinárodná lakrosová federácia (FIL), resp. jej predchodca*International Lacrosse Federation* (ILF). Konali sa v Perthe, v Austrálii od 7.15. júla 1990, za účasti 5 tímov. Austrália bola organizátorom svetového šampionátu mužov druhýkrát, keď prvý turnaj hostila v roku 1974, v Melbourne.  Piatykrát (tretíkrát v rade) zvíťazilo družstvo USA.

Nováčikom turnaja bolo družstvo Irokézov. Tí sa mohli zúčastniť medzinárodných zápasov po dlhých 110 rokoch, kedy im bola zakázaná medzinárodná účasť kvôli obvineniam z profesionalizmu vtedy amatérskeho športu. Zápasy sa hrali na ihrisku *Western Australia Cricket Association*. V hľadisku boli prvýkrát aj pozorovatelia z Japonska, ktorých tím sa objavil na už nasledujúcom turnaji MS.

## Výsledky
### Základná skupina

### Play off
#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá sveta na stránke Medzinárodnej lakrosovej federácie  
* 

## Zdroje
* MS 1990 na stránke Českej lakrosovej federácie  
* MS 1990 na stránke laxbuzz.com 
* História majstrovstiev sveta na oficiálnej stránke MS 2014  

Kategória:Šport v 1990
Muži
Lakros
Amfinomos

**Amfinomos** ( – *Amfinomos*) môže byť:
* v gréckej mytológii:
** syn Nisa z Dulichia, pozri Amfinomos (syn Nisa)
** trójsky bojovník, pozri Amfinomos (Trója)
** spoločník ithackého kráľa Odysea, pozri Amfinomos (spoločník Odysea)
* grécky matematik v 4. stor. pred Kr., pozri Amfinomos (matematik)
Dáša Vokatá

**Dáša Vokatá** (* 27. január 1954, Karviná) je česká folk-rocková pesničkárka.

## Životopis
Detstvo prežila v Ostrave. Po otcovej smrti v roku 1976 sa usadila v Rychnove. Tu stretla svojho neskoršieho manžela Zdeňka Vokatého známeho pod prezývkou „Londýn“. V roku 1980 s rodinou emigrovala do Rakúska, kde striedavo žije dodnes. V 80. rokoch 20. storočia vydala svoj prvý album pomenovaný *Láska*. Po roku 1989 sa občas vracia do Česka, kde okrem iného často vystupuje na festivale Trutnov Open Air Music Festival.

Dvadsať rokov žila s undergroundovým básnikom Ivanom Martinom Jirousom. V roku 2000 vydala eponymné CD. Ďalší album pomenovaný *Bojovníci snů* nasledoval až po ôsmich rokoch v roku 2008. Pokrstil ho Václav Havel na trutnovskom festivale. 

Album, ktorý nahrala spoločne s Oldřichom Kaiserom, od roku 2011 jej životným partnerom, vyšiel na jar 2014 pod názvom *Dva divoký koně*. V roku 2020 sa za Oldřicha Kaisera tajne vo Viedni vydala.

## Diskografia
* *Láska* (1985)
* *Dáša Vokatá* (2000)
* *Bojovníci snů* (2008)
* *Najdi místo pro radost* (2011)
* *Dva divoký koně* (2014)
* *Perly sviním* (2020)

## Referencie

## Iné projekty

## Externé odkazy
* Oficiálny web
* Fenomén Undergroundu: Dáša Vokatá – záznam prednášky D. Vokatej v rámci cyklu Fakulty humanitných štúdií Karlovej univerzity a Knižnice Václava Havla (2015)

## Zdroj

Kategória:Osobnosti z Karvinej
Kategória:České folkové speváčky
Kategória:České rockové speváčky
Kategória:Českí folkoví gitaristi
Kategória:Českí rockoví gitaristi
Kategória:Českí speváci-skladatelia
Kategória:Českí emigranti a exulanti
Kategória:Gitaristky
Kategória:Signatári Charty 77
Amfinomos (syn Nisa)

**Amfinomos** (*Amfinomos*) je v gréckej mytológii syn Nisa, kráľa v Dulichiu. Bol jeden z nápadníkov Odyseovej manželky Penelopy.

Po takmer dvadsaťročnej nepritomnosti ithackého kráľa Odysea prichádzali do Ithaky muži z mnohých krajín a prehovárali jeho manželku Penelopu, aby sa za nich vydala. Presviedčali ju, že je už určite vdovou a neuspokojili sa s jej odmietnutím. Napokon ju donútili, aby so sobášom súhlasila. Penolopa si však dala podmienku, že musia počkať, kým Odyseovmu otcovi Laertovi upletie pohrebný rubáš. Penelopa, aby získala čas, plietla rubáš tri roky, kým sa nápadníci od zradnej slúžky dozvedeli, že čo cez deň uplietla, to v noci vypárala a prinútili ju rubáš dotkať. Jej syn Télemachos sa už nemohol na dotieravých nápadníkov pozerať a preto sa jedného dňa vybral do Pylu za kráľom Nestorom, aby sa dozvedel, čo sa stalo s jeho otcom. Keď sa potom najdotieravejší pytač Antinoos dopočul, že sa Télemachos vracia, navrhol, aby ho zabili. Télemacha sa zastal len Amfinomos, ktorý povedal, že to môžu urobiť len vtedy, ak im na to dajú znamenie bohovia. 

Keď sa potom Odyseus po dlhoročnom putovaní vrátil do Ithaky, bohyňa Aténa mu dala podobu žobráka, aby ho Pénelopini nápadníci nespoznali a nezabili. Odyseus sa vrátil práve včas, lebo Penelopa na nátlak nápadníkov vyhlásila súťaž, ktorá sa mala konať už na druhý deň. Dala priniesť Odyseov ťažký luk a dvanásť sekier a nápadníkom povedala, že kto prestrelí šípom uchá všetkých sekier, bude jej manželom. Odyseus, ktorý sa medzitým stretol so svojim synom Télemachom prišiel v jeho sprievode bez povšimnutia do svojho paláca. V podobe žobráka sa neskôr stretol s Amfinomom a povedal mu, že poznal jeho statočného otca a poradil mu, aby palác opustil. Amfinomos však aj napriek tomu zostal.  

Na druhý deň sa nápadníci zišli a pokúsili sa napnúť Odyseov luk, ale ani jednému sa to nepodarilo. V tom sa však objavil akýsi žobrák, bez námahy natiahol tetinu a na prvý raz prestrelil šípom uchá dvanástich sekier. To však nebolo jediné prekvapenie, keď žobrák zhodil svoje oblečenie, stál pred nimi Odyseus a opäť natiahol tetinu a rad-radom ich šípmi zabíjal. Najskôr namieril na najspupnejšieho nápadníka Antinoa a prestrelil mu šípom hrdlo. Keďže Odyseus už predtým dal tajne ukryť nápadníkom zbrane, na obranu im ostali len krátke meče, s ktorými sa pustili do boja. Amfinomos tiež vytiahol svoj meč a rútil sa priamo na Odysea, ale v tom ho zozadu zasiahol do chrbta bronzovým hrotom kopije Télemachos a on padol mŕtvi tvárou k zemi. Odyseus pomocou syna Télemacha nakoniec všetkých nápadníkov pozabíjal. 

## Referencie a bibliografia

Kategória:Postavy gréckej mytológie
Fylonomos

**Fylonomos** (*Fylonomos*) je v gréckej mytológii syn mykénskeho kráľa Élektryóna a jeho manželky Anaxo.
 
Podľa antického autora Apollodora z Atén, Fylonomos bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Kelainea, Amfimachos, Lysinoma, Cheirimacha, Anaktora, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.

Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón rázne odmietol s nimi o tom rokovať. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Zo synov Pterelaa prežil Euéres, pretože strážil lode. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho. 
  
## Referencie a bibliografia

Kategória:Postavy gréckej mytológie
Majstrovstvá sveta v lakrose mužov 1994

**Majstrovstvá sveta v lakrose mužov 1994** boli v poradí 7. Majstrovstvá sveta v lakrose mužov, ktoré organizuje Medzinárodná lakrosová federácia (FIL), resp. jej predchodca*International Lacrosse Federation* (ILF). Konali sa v Manchesteri, v Anglicku od 20.30. júla 1994, za účasti 11 tímov prvýkrát rozdelených do dvoch výkonnostných divízií. Anglicko bolo organizátorom svetového šampionátu mužov druhýkrát, keď prvý turnaj hostilo v roku 1978, v Stockporte. Šiestykrát (štvrtýkrát v rade) zvíťazilo družstvo USA, ktoré vo finále zdolalo Austráliu.

Nováčikmi turnaja bolo družstvo Japonska, ktoré bolo nasadené v elitnej divízii, a družstvá Česka, Nemecka, Škótska, Švédska a Walesu, ktoré boli nasadené do I. divízie. Družstvá I. divízie alebo divízie rozvojových krajín nemohli súťažiť o majstra sveta, pretože sa divízie neprelínali. 

## Výsledky
### Elitná divízia
#### Základná skupina

### Play off
#### Semifinále
#### Stretnutie o 5. miesto

#### Stretnutie o 3. miesto

#### Finále

### I. divízia

## Konečné poradie

## Referencie

## Externé odkazy
* Majstrovstvá sveta na stránke Medzinárodnej lakrosovej federácie  

## Zdroje
* MS 1994 na stránke Českej lakrosovej federácie  
* MS 1994 na stránke laxbuzz.com 
* História FIL  
* História majstrovstiev sveta na oficiálnej stránke MS 2014  

Kategória:Šport v 1994
Muži
Lakros
Muffler

**Konsta Mikkonen**, viac známy ako **Muffler**, je fínsky drum and bassový DJ a producent. Vydal približne 50 vinylových nahrávok, 2 albumy a tiež je autorom mixov pre rôzne CD vydávané spolu s časopismi, ako napríklad Knowledge Magazine, ktoré obsahovalo iba jeho nahrávky.

## Diskografia
;Albumy
* *Muffler* (1999)
* *Soundz of the Future* (2003)

;EP
* *The Cold World* EP (2004)
* *Chainsaw Massacre* EP (2005)

;Kompilácie
* *Sighco Show* (2007)

;DJ mixy
* *Muffler's Mighty Megamix Mania* (2004)

## Zdroj

Kategória:Drum and bassoví hudobníci
Kategória:Fínski dídžeji
Kategória:Fínski hudobníci
Kategória:Elektronickí hudobníci
Albert Campbell

**Albert Campbell** (* 17. apríl 1894, The Pas, Manitoba – † 30. november 1961, Manitoba) bol kanadský mašér a traper francúzsko-kríovského (indiánskeho) pôvodu. Po triumfe v *Red River Derby [[1917]]*, najdlhších pretekoch psích záprahov svojho druhu, získal popularitu kanadského národného hrdinu.

## Život
Albert Campbell sa narodil 17. apríla 1895 v meste The Pas v kanadskej provincii Manitoba v rodine Johna Campbella (18751917), pôvodom Indiána z kmeňa Kríov, a Francúzky Adeline Beauchampovej (1877?). V roku 1916 zvíťazil v prvom ročníku *The Pas Dog Derby* (150 míľ, ), ktoré boli súčasťou zimného festivalu *Northern Manitoba Trappers' Festival*.

Ale celonárodnú popularitu si získal až vďaka víťazstvu v *Red River Derby*, pretekoch psích záprahov na 522 míľ () dlhej trase z kanadského Winnipegu do Saint Paulu v Minnesote, ktoré zorganizovala *Saint Paul Outdoor Sports Carnival Association* ako súčasť miestneho „zimného karnevalu“ konaného 27. januára – 3. februára 1917. Týchto pretekov sa zúčastnil aj jeho o dva roky mladší brat Gabriel, ktorý skončil na 4. mieste. Podľa Campbellovych slov týmto úspechom naplnil posledné želanie svojho otca, ktorý zomrel len dva týždne pred začiatkom pretekov. Preteky si získali takú popularitu, že správy o účinkovaní bratov Campbellových prinášala kanadská vláda aj svojim vojakom bojujúcim v prvej svetovej vojne.

Albert Campbell zomrel 30. novembra 1961 a je pochovaný na cintoríne Sv. Márie vo Winnipegu (*Saint Mary's Cemetery*). Jeho príbehom sa inšpirovali tvorcovia filmu *[[Železný Will]]*.

## Referencie

## Literatúra
* 
* 
* 
* 
* . **Zdroj:** 

## Iné projekty

Kategória:Osobnosti z The Pas
Kategória:Kanadskí mašéri
Kategória:Kanadské osobnosti francúzskeho pôvodu
Kategória:Kanadské osobnosti indiánskeho pôvodu
Tyrannos

**Tyrannos** ( – *Tyrannos*) môže byť:
* v gréckej mytológii syn Pterelaa, kráľa ostrova Tafos, pozri Tyrannos (syn Pterelaa)
* grécky rétor z prelomu 5. a 4. stor. pred Kr., pozri Tyrannos (rétor)
* po starogrécky tyran (forma vlády)
Sviatok Nášho Pána Ježiša Krista, najvyššieho a večného kňaza

**Sviatok [[Ježiš Kristus|Nášho Pána Ježiša Krista]], najvyššieho a večného [[kňaz]]a** () sa slávi vo štvrtok po slávnosti Zoslania Ducha Svätého v krajinách, v ktorých biskupská konferencia požiadala Svätú stolicu o jeho zaradenie do svojho liturgického kalendára. Prvýkrát sa začal sláviť v Španielsku, kde jeho slávenie povolil pápež Pavol VI. v roku 1970. Od roku 2014 sa slávi aj na Slovensku.

## Externé odkazy
* Tento štvrtok po Slávnosti Zoslania Ducha Svätého bude nový sviatok
* Sviatok Krista najvyššieho kňaza – nový sviatok v rímskom obrade
* Sviatok Nášho Pána Ježiša Krista, najvyššieho a večného kňaza – omša na podekovanie Bohu za dar ľudského života
* Dekret zatwierdzający teksty liturgiczne w języku łacińskim na nowe święto ku czci naszego Pana, Jezusa Chrystusa, Najwyższego i Wiecznego Kapłana

Kategória:Liturgický rok
Kategória:Kresťanské sviatky
Kategória:Ježiš Kristus
Kategória:Omša
Majstrovstvá sveta v lakrose mužov 2002

**Majstrovstvá sveta v lakrose mužov 2002** boli v poradí 9. Majstrovstvá sveta v lakrose mužov, ktoré organizuje Medzinárodná lakrosová federácia (FIL), resp. jej predchodca*International Lacrosse Federation* (ILF). Konali sa v Perthe, v Austrálii, od 7.15. júla 2002, za účasti 15 tímov rozdelených do troch výkonnostných divízií. Nováčikmi turnaja boli Hongkong, Írsko, Kórejská republika a Nový Zéland. Pôvodne sa mala turnaja zúčastniť aj Tonga. Zápasy sa hrali v športovom komplexe UWA Sports Park. Austrália bola organizátorom svetového šampionátu mužov tretíkrát, predtým hostila turnaj v rokoch 1974 (v Melbourne) a 1990 (v Perthe). Ôsmykrát (šiestykrát v rade) zvíťazilo družstvo USA, ktoré vo finále zdolalo Kanadu.

## Výsledky
### Základné skupiny
#### Modrá divízia <small>(Top divízia)</small>

#### Červená divízia

#### Zelená divízia

Pozn: Do zápasov o 9. až 12. nepostúpilo víťazné Írsko, ale druhý v poradíKórejská republika, pretože Írsko nebolo toho času členom ILF.

### Play off
#### Stretnutie o 9.12. miesto

#### Stretnutie o 11. miesto

#### Stretnutie o 9. miesto

#### Baráž o semifinále

#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá sveta na stránke Medzinárodnej lakrosovej federácie  

## Zdroje
* MS 2002 na stránke activityworkshop.net 
* História FIL  
* História majstrovstiev sveta na oficiálnej stránke MS 2014  

Kategória:Šport v 2002
Muži
Lakros
Kategória:Šport v Perthe (Západná Austrália)
Anatolij Semionovič Levčenko

**Anatolij Semionovič Levčenko** (; ; * 21. máj 1941, Krasnokutsk – † 6. august 1988, Moskva) bol sovietsky skúšobný letec a kozmonaut, v rokoch 1977-1988 člen skupiny letcov Letecko-výskumného inštitútu M. M. Gromova pripravujúcich sa ku kozmickým letom v úlohe pilotov raketoplánu Buran. Levčenkova príprava na lety s Buranom vyvrcholila v decembri 1987 týždenným kozmickým letom na vesmírnu stanicu Mir. O osem mesiacov neskôr zomrel.  

## Život
Anatolij Levčenko pochádzal z mesta Krasnokutsk, ležiaceho v Charkovskej oblasti. Mal ukrajinský pôvod. Roku 1959 bol prijatý do Kremenčugskej vojenskej vysokej leteckej školy, tá bola toho roku zrušená a Levčenko prevedený do Černigovskej vojenskej vysokej leteckej školy, štúdium dokončil roku 1964. Nasledujúcich šesť rokov slúžil vo vojenskom letectve, najprv pri Lipecku, neskôr v Turkestánskom vojenskom okruhu.

Roku 1971 dokončil školu skúšobných letcov Letecko-výskumného inštitútu M. M. Gromova (LII), potom zostal v inštitúte ako skúšobné letec.

Roku 1977 v LII vznikla "skupina špeciálnej prípravy" do ktorej bolo od 12. júla zaradených šesť letcov inštitútu. Mali prejsť výcvikom kozmonautov a pilotovať vtedy vyvíjaný raketoplán Buran. Od apríla 1979 do decembra 1980 letci v sérii stáží vo Stredisku prípravy kozmonautov (CPK) vo hviezdnom mestečku absolvovali všeobecný výcvik kozmonautov. K 10. augustu 1981 bola skupina premenovaná na "oddiel skúšobných kozmonautov" LII a 12. februára 1982 Levčenko po zložení skúšok získal kvalifikáciu "skúšobný kozmonaut" ().

Budúci piloti Buranu mali mať skúsenosti z kozmických letov, v septembri 1982 - máji 1983 sa preto na let na stanici Saľut 7 pripravoval Igor Volk (letel v júli 1984), s Levčenkom v úlohe náhradníka. 

Od roku 1983 sa podieľal na vývoji systému riadenia Buran, ktorý testoval pri letoch upravených TU-154 a MiG-25. Roku 1984 LII zostavil posádky pre prvý let Buranom, Levčenko bol menovaný veliteľom záložnej posádky (s druhým pilotom Alexandrom Šukinom). Paralelne po dohode LII s NPO Energija bol veliteľom posádky Buranu Levčenko-Strekalov. Pri letových skúškach analógu Buranu BTS-02 v rokoch 1986-1987 bol pri štyroch rokoch veliteľom posádky. Po reorganizácii v LII roku 1987 bol vymenovaný za zástupcu náčelníka sektorového komplexu prípravy skúšobných kozmonautov (OKPKI) ministerstva leteckého priemyslu.

Od marca 1987 sa v CPK pripravoval ku kozmickému letu. Do vesmíru odštartoval z Bajkonuru 21. decembra 1987 na palube Sojuzu TM-4. Cieľom Levčenkovho letu bolo overenie jeho pilotných zručností počas a bezprostredne po kozmickom lete. Pri pristátí sa silno udrel do hlavy, v priebehu niekoľkých mesiacov sa u neho rozvinula rakovina mozgu a 6. augusta 1988 zomrel.

Anatolij Levčenko bol ženatý, manželka tiež pracovala v LII, mali jedného syna.

## Referencie

*

Kategória:Sovietski kozmonauti
Kategória:Sovietski letci
Kategória:Nositelia Radu Lenina
Kategória:Úmrtia na rakovinu mozgu
Euéres (syn Pterelaa)

**Euéres** alebo **Euérés** (*Euéres/iný prepis Euérés*) je v gréckej mytológii syn Pterelaa, kráľa ostrova Tafos.

Euéres a jeho bratia Chromios, Tyrannos, Antiochos, Chersidamas a Méstor pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ich nárok nepovažoval za oprávnený a dal im to rázne najavo.

Bratov premohol hnev a dohodli sa, že mu ukradnú aspoň dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
 
## Referencie

Kategória:Postavy gréckej mytológie
Kelaineus

**Kelaineus** (*Kelaineus*) je v gréckej mytológii syn mykénskeho kráľa Élektryóna a jeho manželky Anaxo.
 
Podľa antického autora Apollodora z Atén, Kelaineus bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Amfimacha, Lysinoma, Cheirimacha, Anaktora, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.

Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón rázne odmietol s nimi o tom rokovať. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Zo synov Pterelaa prežil Euéres, pretože strážil lode. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho. 
  
## Referencie a bibliografia

Kategória:Postavy gréckej mytológie
Majstrovstvá sveta v lakrose mužov 2006

**Majstrovstvá sveta v lakrose mužov 2006** boli v poradí 10. Majstrovstvá sveta v lakrose mužov, ktoré organizuje Medzinárodná lakrosová federácia (FIL), resp. jej predchodca – *International Lacrosse Federation* (ILF). Konali sa v meste London, v provincii Ontário, v Kanade, od 13.22. júla 2006, za účasti 21 tímov rozdelených do dvoch výkonnostných divízií. Nováčikmi turnaja boli Bermudy, Dánsko, Fínsko, Holandsko, Lotyšsko, Španielsko a Taliansko. Zápasy sa hrali na štadióne TD Waterhouse Stadium s kapacitou 8 000 divákov. Kanada bola organizátorom svetového šampionátu mužov tretíkrát, predtým hostila turnaj v rokoch 1967 a 1986 (oba v Toronte). Po šiestich tituloch Američanov v rade a 26 rokoch získala svoj druhý titul domáca Kanada, ktorá vo finále zvíťazila práve nad Spojenými štátmi.

## Výsledky
### Základné skupiny
#### Modrá divízia <small>(Top divízia)</small>

#### Červená divízia

#### Oranžová divízia

#### Žltá divízia

### Play-off
#### Stretnutie o 13.21. miesto

#### Stretnutie o 19.21. miesto

#### Stretnutie o 17.20. miesto

#### Stretnutie o 19. miesto

#### Stretnutie o 17. miesto

#### Stretnutie o 9.16. miesto

#### Stretnutie o 13.16. miesto

#### Stretnutie o 15. miesto

#### Stretnutie o 13. miesto

#### Stretnutie o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá sveta na stránke Medzinárodnej lakrosovej federácie  

## Zdroje
* MS 2006 na stránke activityworkshop.net 
* MS 2006 na stránke pointstreak.com 
* História majstrovstiev sveta na oficiálnej stránke MS 2014  

Kategória:Šport v 2006
Muži
Lakros
Kategória:2006 v Kanade
Kategória:Šport v Londone (Ontário)
Likvidátorstvo

**Likvidátorstvo** môže byť:
*v histórii: politický smer, pozri likvidátorstvo (politický smer)
*zriedkavo: nepriateľské konanie majúce za cieľ niekoho alebo niečo zlikvidovať (zničiť)

## Referencie
Aldo Baéz

**Aldo Omar Baéz** (* 5. september 1988, Buenos Aires, Argentína) je profesionálny argentínsky futbalista hrajúci za slovenský klub ŠKF Sereď.

Baéz je odchovancom klubu Ferro Carril Oeste. V roku 2008 začal hrávať za AS Trenčín, kde strávil šesť rokov. V Slavii Praha ho po jednej sezóne poslali na hosťovanie do Trnavy. V roku 2016 sa vrátil na Slovensko, konkrétne do Trenčína. Rok si zahral aj za Podbrezovú a od roku 2018 je hráčom ŠKF Sereď.

## Externé odkazy
* Profil hráča na stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Argentínski futbalisti
Kategória:Futbaloví stredopoliari
Kategória:Hráči FK AS Trenčín
Kategória:Hráči SK Slavia Praha
Kategória:Hráči FC Spartak Trnava
Kategória:Hráči FO ŽP Šport Podbrezová
Kategória:Hráči ŠKF Sereď
Kategória:Osobnosti z Buenos Aires
Štefan Rosival

ThDr. **Štefan Rosival** *(Roszival)* (* 4. august 1844, Nitriansky Hrádok – † 1. september 1916, Ostrihom) bol rímskokatolícky duchovný, kanonik a titulárny opát, politik a poslanec dolnej komory uhorského parlamentu.

## Rodina
* Otec: Michal Rosival
* Matka: Anna rod. Vitteková

## Životopis
náhľad|Náhrobok Štefana Rosivala na cintoríne v Nitrianskom Hrádku
Gymnaziálne štúdium absolvoval v Ostrihome a Trnave. Teológiu absolvoval v Budapešti. Za kňaza bol vysvätený 2. augusta 1868. V roku 1877 získal titul doktora teológie. Pôsobil ako kaplán v Stupave, od roku 1870 ako zastupujúci a od roku 1873 ako riadny farár v Záhorskej Bystrici. Následne pôsobil ako farár v Pribete a od roku 1888 v Tvrdošovciach.  20. decembra 1889 bol menovaný za kanonika ostrihomskej kapituly. V roku 1890 ho poverili funkciou diecézneho dozorcu škôl. V roku 1891 ho vymenovali za titulárneho opáta pécsváradského. Od roku 1893 bol rektorom kňazského seminára v Ostrihome. V roku 1900 sa stal nitrianskym archidiakonom a v roku 1908 katedrálnym archidiakonom. 

Bol členom bratislavského župného zastupiteľstva. V rokoch 1881 a 1892 bol zvolený za stupavský obvod a v roku 1898 za varínsky obvod za poslanca uhorského snemu. Pri voľbách v roku 1898 na predvolebnom zhromaždení v Záhorskej Bystrici podporil liberálny politický program, čo malo za následok verejný spor so špirituálom seminára a neskorším biskupom v Stoličnom Belehrade (*Székesfehérvár*) Ottokárom Prohászkom. Tento spor sa ukončil Rosivalovým odchodom z funkcie rektora seminára.

Umrel 1. septembra 1916 v Ostrihome a pochovaný bol vo svojom rodisku, v Nitrianskom Hrádku.

## Zaujímavosť
Na zasadaní mestského zastupiteľstva hlavného mesta SR Bratislavy 31. mája 2014 bolo prijaté všeobecne záväzné nariadenie č. 5/2012, ktorým sa v mestskej časti Záhorská Bystrica pomenúva v lokalite „Rodinné domy - Gbelská ulica“ časť ulice po Štefanovi Rosivalovi.

## Dielo
* Theses ex universa theol. in universitate hungarica. Bratislava, 1877.
* Pamiatka posvatenia chrámu Božieho v Zohori. Ostrihom, 1898.

## Referencie


## Externé odkazy
* Záznam o narodení a krste v matrikefarnosti v Šuranoch; pokrstený ako István Roszival

## Zdroj
*

Kategória:Osobnosti zo Šurian
Kategória:Nitriansky Hrádok
Kategória:Slovenskí rímskokatolícki kňazi
Kategória:Poslanci uhorského snemu
Kategória:Uhorskí politici
Kategória:Slovenskí politici
Ottokár Prohászka

**Ottokár Prohászka** (* 10. október 1858, Nitra – † 2. apríl 1927, Stoličný Belehrad) bol uhorský rímskokatolícky teológ a biskup v Stoličnom Belehrade v rokoch 1905 až 1927. Bol českého pôvodu, rodina jeho otca, pôvodne žijúca na Morave, však už bola ponemčená. Prohászka bol inšpirovaný myšlienkami kresťanského socializmu a nenávidel modernizmus, kapitalizmus a židov (ktorí boli v jeho predstavách s modernizmom a kapitalizmom neoddeliteľne spojení). Pre svoj antisemitizmus bol Prohászka vnímaný v rámci rímskokatolíckej cirkvi i mimo nej ako kontroverzná osobnosť.

## Referencie

## Iné projekty

## Literatúra
* Österreichisches Biographisches Lexikon 1815–1950 strana 296 (nemecky)
* 

## Zdroj
* 

## Externé odkazy
* Záznam o narodení a krste v matrike záznam číslo 243; pokrstený ako Ottocarus Rudolphus Prochadszka

Kategória:Biskupi Stoličnobelehradskej diecézy do roku 1918
Kategória:Uhorskí teológovia
Kategória:Maďarskí teológovia
Kategória:Maďarské osobnosti českého pôvodu
Kategória:Osobnosti z Nitry
ČSAD Liberec

náhľad|Autobus spoločnosti ČSAD Liberec
**ČSAD Liberec a.s.** je severočeský autobusový dopravca so sídlom v Liberci. Prevádzkuje prevažne regionálnu autobusovú dopravu v záväzku verejnej služby na území okresu Liberec a tiež niekoľko liniek prihraničnej dopravy a v malom rozsahu aj diaľkovú vnútroštátnu dopravu. Do roku 2008 mal samostatnú divíziu MHD, ktorou sa podieľal na prevádzkovanie MHD v Liberci, a prevádzkoval tiež nákladnú dopravu, ktorá bola od roku 2009 vyčlenená do samostatného podniku. Vedľa sídla v areáli Doubí má prevádzky na libereckej autobusovej stanici, ďalej v Českom Dube a vo Frýdlante. Pôvodne ju vlastnili mestá a obce okresu Liberec, teraz je väčšinovým vlastníkom spoločnosť Liberecká autobusová doprava s.r.o. (LIAD).

## Referencie


## Iné projekty

## Externé odkazy
* ČSAD Liberec a.s., Vlastné webové stránky

## Zdroj
*

Kategória:Autobusová doprava v Česku
Kategória:Dopravné podniky v Česku
Kategória:Podniky v Česku
Karel Plíhal

**Karel Plíhal** (* 23. august 1958, Přerov) je česky gitarista, spevák, skladateľ, textár, hudobný režisér a aranžér.

Vyštudoval Strednú priemyselnú školu strojnícku v Olomouci, potom pracoval ako konštruktér, kurič v olomouckom divadle a nakoniec sa stal pesničkárom (hoci nemá žiadne hudobné vzdelanie). Na gitaru hrá od 15 rokov. Najprv hral v olomouckých undergroundových country-swingových kapelách *Hučka*, *Falešní hráči* a *Plíharmonyje*. Prvé sólové vystúpenie mal v roku 1983. Medzi rokmi 1985 až 1993 spolupracoval s Emilom Pospíšilom a v rokoch 1995 – 1999 ho sprevádzal Petr Freund. Karel Plíhal je štvornásobný držiteľ ceny súťažného hudobného festivalu Porta.

Zložil hudbu k rade inscenácií Moravského divadla Olomouc, okrem iného *Zlatovláska*, *Sluha dvou pánů*, *Láska dona Perlimplína*, * Manon Lescaut*, *[[Cyrano z Bergeracu (dráma)|Cyrano de Bergerac]]*, *Zimní pohádka*, *O umučení a slavném vzkříšení Pána a Spasitele našeho Ježíše Krista*, *Giroflé-Giroflá* atď. Zhudobnil niektoré Kainarove básne, režíroval nahrávanie albumov napr. Jarka Nohavicu, Petra Fialu, bratov Ebenových alebo Bokomary.

V roku 2006 vydal výber svojich básničiek *Jako cool v plotě* doprevádzaný ilustráciami Miroslava Bartáka. Za svoj zatiaľ posledný album *[[Vzduchoprázdniny]]*, ktorý vyšiel v roku 2012, získal Cenu Anděl v kategórii Folk & Country. 

## Diskografia
* *[[Karel Plíhal (album)|Karel Plíhal]]* (1985)
* *[[Imaginární hospoda]]* (1986) – EP spolu so Slávkom Janouškom a Nerez
* *[[Karel Plíhal...Emil Pospíšil...]]* (1989)
* *[[Karel Plíhal 1985-89]]* (1992) – súborné vydanie dvoch predchádzajúcich dosiek
* *[[Takhle nějak to bylo...]]* (1992)
* *[[Králíci, ptáci a hvězdy]]* (1996)
* *[[Sova sněžná]]* (2000) – singel
* *[[Kluziště]]* (2000)
* *[[Rok ďábla (soundtrack)|Rok ďábla]]* (2002) – soundtrack rovnomenného filmu, Plíhal však zastúpený málo
* *[[Nebe počká]]* (2004) – piesňové texty Josefa Kainara
* *[[Karel Plíhal v Telči]]* (2005)
* *[[Karel Plíhal v Olomouci]]* (2005)
* *[[Vzduchoprázdniny]]* (2012)

Piesňou *Vosa* je tiež zastúpený na sampleri *[[50 miniatur]]* (2007).

### Bootleg
* *[[Plíharmonyje]]* (záznam z koncertu, oficiálne nevydané)
* *[[Mávej, mávej]]* (záznam z koncertu, oficiálne nevydané)

## Externé odkazy
* Oficiálne stránky Karla Plíhala
* Kompletný spevník s akordami

## Zdroj

Kategória:Českí folkoví speváci
Kategória:Českí folkoví gitaristi
Kategória:Českí džezoví speváci
Kategória:Českí džezoví gitaristi
Kategória:Českí textári piesní
Kategória:Českí skladatelia modernej hudby
Kategória:Českí skladatelia filmovej hudby
Kategória:Českí speváci-skladatelia
Kategória:Osobnosti z Přerova
PEARSing

***pEARSing*** je debutový štúdiový album slovenskej skupiny EARS z roku 2000.

## Zoznam skladieb
# Ráno sa jej díval do očí
# Model ľudstva
# Zlá
# Igelit
# Piknik pri ceste
# Svieti tmou
# Dobre sa jej padá
# Chrobáci
# Pierka
# Flintu do žita
# Piaty element
# Hrúza
# Zapadám

## Autorstvo
Hudba a texty:
* Filip Orator (1-5, 8-11, 13)
* Silverman (6, 12)
* Silverman a Filip Orator (7)
Aranžmány: Filip Orator (1-13)

## Zostava
* Filip Orator – spev, gitary, sampling, klávesy
* Silverman – kyborg hlas, sample
* Miro Grega – bicie, perkusie
* Daniel Bubo Hronský – el. gitara, basa

## Hosťujúci hráči
* Marián Kavulič - spev (6, 7), Hammond organ (6), klávesy (7)
* Kaťa Kováčová - spev (6)
* Dominika Oratorová - detský hlas (8)
* Lucia Šaráková - spev (11), telefónny hlas (4)
* Ivana Novotná - hlas (1)

## Výroba
* Nahrávka: v štúdiách Trial a Phoenix (medzi augustom 1999 a 2000)
* Mastering: Mayo Hurajt - štúdio Phoenix v Košiciach (august 2000)
* Mix: Mayo Hurajt a Filip Orator v štúdiu Phoenix
* Producent: Filip Orator
* Supervising: Silverman
* Foto: Janko Martinec, Lucia Timčisková
* Obal: Lucia Timčisková a Martin Žltý
* Vydavateľstvo: Sony Music/Bonton (Slovakia) s.r.o., (2000)

Kategória:Hudobné albumy z 2000
Kategória:Albumy skupiny Ears
Sudd

náhľad|Poloha močiaru Sudd v Južnom Sudáne
**Sudd** () je rozľahlý močiar v Južnom Sudáne na rieke Biely Níl. Pomenovanie je odvodené od arabského slova *sadd* (), ktorým sa označuje aj rozľahlý pevný plávajúci ostrov vegetácie na vodnej ceste.

## Geografia
Oblasť je jedným z najväčších močiarov na svete a najväčším sladkovodným močiarom v povodí Nílu. Siaha od mesta Mongalla po sútok Bieleho Nílu s riekou Sobat a na západ k Bahr al-Gazzál. Plytká a plochá vnútrozemská delta sa nachádza medzi 5°&nbsp;30′ a 9°&nbsp;30′ severnej zemepisnej šírky a zaberá plochu dlhú 500 km z juhu na sever a 200 km z východu na západ.

## Zdroj

Kategória:Mokrade
Kategória:Južný Sudán
Asylum Records

**Asylum Records** je americké hudobné vydavateľstvo, ktoré v roku 1971 založili David Geffen a Elliot Roberts. Ich prvým umelcom bol Jackson Browne, neskôr pod touto značkou vydávali svoje albumy napríklad Tom Waits, Linda Ronstadtová, Joni Mitchell alebo Eagles.

## Zdroj

Kategória:Hudobné vydavateľstvá USA
David Szurman

**David Szurman** (* 24. marec 1981, Třinec) je bývalý český krasokorčuliar, pretekajúci v tanečných pároch s Kateřinou Kovalovou.

Štartoval na ZOH 2002, kde sa umiestnili na dvadsiatom mieste. Na prelome 20. a 21. storočia sa zúčastnili aj svetových a európskych šampionátov (najlepšie 17. miesto na ME 2000 a ME 2002), v rokoch 2000 a 2001 sa stali majstrami Českej republiky.

## Externé odkazy
* David Szurman, sports-reference.com 

## Zdroj

Kategória:Českí krasokorčuliari
Kategória:Českí olympionici
Kategória:Osobnosti z Třinca
WorldWideWeb

náhľad|Snímka obrazovky
**WorldWideWeb** bol prvý webový prehliadač. Jeho súčasťou bol aj WYSIWYG editor. Prvýkrát bol predstavený 26. februára 1991 a bežal na platforme NeXTSTEP. Jeho autorom bol Tim Berners-Lee. WorldWideWeb bol neskôr premenovaný na **Nexus**, aby sa predišlo zámenám s World Wide Webom.

WorldWideWeb bol prvým programom, ktorý nepoužíval len vtedy bežný File Transfer Protocol, ale tiež Hypertext Transfer Protocol, ktorý vymyslel Berners-Lee v roku 1989.

Zdrojový kód programu bol v roku 1993 uvoľnený ako voľné dielo, čo z neho robí slobodný softvér.

## Zdroj

Kategória:Webové prehliadače
Kategória:Slobodný softvér
Kategória:Dejiny internetu
World Hockey Association

náhľad|Trofej za prvenstvo v play-off WHA: AVCO World Trophy
**World Hockey Association** (skr. **WHA**; doslova *Svetová hokejová asociácia*) bola profesionálnou súťažou v ľadovom hokeji na území Kanady a USA. Súťaž bola založená skupinou podnikateľov s cieľom konkurovať zabehnutej a populárnej NHL. Začala sa hrať v roku 1972 a po siedmich rokoch po skončení sezóny 1978/79 kvôli finančným problémom zanikla.

V nasledujúcej sezóne 1979/80 boli štyria finančne solventní účastníci zaniknutej WHA (Edmonton Oilers, Hartford Whalers, Quebec Nordiques a Winnipeg Jets) prijatí do NHL.

## Výsledky finálových sérií play-off

## Hráči z bývalého Česko-Slovenska vo WHA
* Jaroslav Krupička (1972/73)
* Václav Nedomanský (1974 - 1978)
* Richard Farda (1974 - 1977)

## Zdroje
* 

## Externé odkazy
* *hokej.cz:* Fardovi s Nedomanským hrozilo velké nebezpečí, tvrdí Jaroslav Krupička, první Čech ve WHA 

Kategória:Hokejové organizácie
Kategória:Klubové súťaže v ľadovom hokeji na území Kanady a USA
Kategória:Zaniknuté súťaže v ľadovom hokeji
Martin Kamen

**Martin David Kamen** (* 27. august 1913, Toronto, Kanada – † 31. august 2002, Santa Barbara, Kalifornia, USA) bol americký chemik, ktorý sa venoval predovšetkým fyzikálnej chémii a jadrovej fyzike.

Spoločne so Samom Rubenom objavil rádioaktívny izotop uhlíka 14C. Pri bombardovaní hmoty časticami z cyklotrónu vznikali rádioaktívne izotopy prvkov ako 14C. Jeho použitie v biochémii pomohlo objasniť priebeh mnohých reakcií prebiehajúcich v živých organizmoch. Kamen takisto poskytol dôkaz, že kyslík vznikajúci pri fotosyntéze nepochádza z oxidu uhličitého, ale z vody. Tiež študoval úlohu molybdénu pri biologickej fixácii dusíka, biochémiu cytochrómov a ich úlohu pri fotosyntéze a metabolizme, rolu železa v porfyrínových zlúčeninách a výmenu vápnika v rakovinových nádoroch.

## Zdroj

Kategória:Osobnosti z Toronta
Kategória:Chemici USA
Kategória:Absolventi University of Chicago
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia American Philosophical Society
Majstrovstvá sveta v lakrose mužov 2010

**Majstrovstvá sveta v lakrose mužov 2010** boli v poradí 11. Majstrovstvá sveta v lakrose mužov, ktoré organizuje Medzinárodná lakrosová federácia (FIL). Konali sa v Manchesteri, v Anglicku, od 15.24. júla 2010, za účasti 29 tímov rozdelených do dvoch výkonnostných divízií. Nováčikmi turnaja boli Argentína, Francúzsko, Mexiko, Nórsko, Poľsko, Rakúsko, Slovensko a Švajčiarsko. Zápasy sa hrali v športovom areáli Manchester University Armitage Sports Centre. Anglicko bolo organizátorom svetového šampionátu mužov už tretíkrát, z toho druhýkrát v Manchesteri. Predtým hostilo turnaj v rokoch 1978 (v Stockporte) a 1994 (v Manchesteri). Po 4-ročnej prestávke získuli opäť titul Spojené štáty, pre ktoré to bol už deviaty v histórii. Vo finále zvíťazili nad svojim tradičným finálovým súperomKanadou.

Pôvodne sa malo na turnaji objaviť aj družstvo Irokézov, ktoré malo hrať v Modrej divízii, ale kvôli problémom z vízami sa na turnaji nepredstavili. Kvôli tomu sa posunulo do top divízie družstvo Nemecka a do Fialovej divízie boli preradení Irokézi.

## Výsledky
### Základné skupiny
#### Modrá divízia <small>(Top divízia)</small>

#### Oranžová divízia

#### Fialová divízia

#### Žltá divízia

#### Červená divízia

#### Tyrkysová divízia

#### Sivá divízia

### Medzi play off
#### Dolná skupina

;Semifinále

;O 3. miesto

;Finále

;Semifinále

;Finále

#### Stredná skupina

;Semifinále

;O 3. miesto

;Finále

;Semifinále

;O 3. miesto

;Finále

#### Horná skupina

;Semifinále

;O 3. miesto

;Finále

;Semifinále

;O 3. miesto

;Finále

#### O umiestnenie
;O 17.24. miesto

;O 9.16. miesto

### Play off

#### Stretnutie o 25.28. miesto

#### Stretnutie o 27. miesto

#### Stretnutie o 25. miesto

#### Stretnutie o 21.24. miesto

#### Stretnutie o 23. miesto

#### Stretnutie o 21. miesto

#### Stretnutie o 17.20. miesto

#### Stretnutie o 19. miesto

#### Stretnutie o 17. miesto

#### Stretnutie o 13.16. miesto

#### Stretnutie o 15. miesto

#### Stretnutie o 13. miesto

#### Stretnutie o 9.12. miesto

#### Stretnutie o 11. miesto

#### Stretnutie o 9. miesto

#### Štvrťfinále

#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Majstrovstvá sveta na stránke Medzinárodnej lakrosovej federácie  

## Zdroje
* MS 2010 na stránke activityworkshop.net 
* MS 2010 na stránke Slovenskej lakrosovej federácie 
* História majstrovstiev sveta na oficiálnej stránke MS 2014  

Kategória:Šport v 2010
Muži
Lakros
ChanServ

**ChanServ** (Channel Service) je automatický počítačový program, ktorý pomáha používateľom s registrovanými kanálmi. Je to na mnohých IRC sieťach služba umožňujúca registráciu "trvalých" kanálov a ich konfiguráciu práv pre určitých používateľov (napr. operátorov). ChanServ súvisí tiež so službou NickServ.

Skôr než si môžete zaregistrovať kanál si musíte zaregistrovať prezývku "nick" a k tomu slúži už vyššie spomínaný NickServ. Keď si zaregistrujete kanál (napr. #moj_kanal) tak sa stávate jeho vlastníkom a máte samozrejme operátora a môžete tak zaistiť, že vám kontrolu nad kanálom nepreberie niekto v čase vašej neprítomnosti.

## Externé odkazy
* IRC kanály: Ako zaregistrovať kanál v sieti Dalnet 

## Zdroj
* 

Kategória:Internet Relay Chat
Adamaeva

***Adamaeva*** je druhý štúdiový album slovenskej skupiny EARS z roku 2002.

## Zoznam skladieb
# Slávik už spieva
# Farbu mesiaca
# Tvár
# Maj ma rád
# Odkiaľsi
# Z lipového dreva (1. čast)
# Z lipového dreva (2. časť)
# Svalnatý vták
# Model vtáčieho mozgu
# Povznesenie
# Vincent
# V okne stáť
# Otoskop
# Kolieskom mechanizmu

Album je koncepčne rozdelený do dvoch častí - Eva (1.-7. skladba) a Adam (8.-14. skladba).

## Autorstvo
Hudba:
* Filip Orator (1, 2, 3, 5, 6, 7, 8, 9, 10)
* Silverman (4, 12)
* Silverman a Filip Orator (11, 14)
* Filip Orator a Daniel Bubo Hronský (13)
Texty:
* Filip Orator (1, 2, 3, 5, 6, 7, 8)
* Silverman (9, 12, 13, 14)
* Silverman a Filip Orator (4, 11)
Aranžmány: Filip Orator (1-14)

## Zostava
* Filip Orator – spev, vokály, gitary, syntetizátory, programovanie, sampling, vocodery, piano
* Silverman – syntetizátory, spev, vokály, vocodery, piano
* Miro Grega – bicie, perkusie
* Daniel Bubo Hronský – gitary

## Hosťujúci hráči
* Oskar Rósza - basa (3)
* Mário Gapa Garbera - saxofón (1, 14)
* Michaela Salajová - spev (4), vokály (1, 11), vzdych (2)
* Katka Korček - spev (4), vokály (4, 5)
* Petra Murphy ­- vokály (4)
* Simona Kobeláková - vokály (6, 14), vzdych (6)
* Dominika Oratorová, Tiana Harena Ravelotová, Philipe Ravelot, Monika Gregová - deti (14)
* Lukáš Grega - chlapec (5)
* Marián Kavulič - vokály (8, 13)

## Výroba
* Producent: Filip Orator
* Supervising: Silverman
* Aranžmá: Filip Orator (1-14)
* Zvukoví inžnieri: Mayo Hurajt, Filip Orator, Gabriel Nikházy, Ivan Minárik
* Zvuk: Mayo Hurajt
* Mixáž: Mayo Hurajt a Filip Orator v štúdiu Phoenix
* Mastering: Mayo Hurajt v štúdiu Phoenix
* Obal: Janík Greguš
* Klipy a grafika: Janík Greguš
* Nahraté v štúdiách: PHOENIX, Trial, Slovenský rozhlas, SOLID Studio (marec - august 2002)
* Vydavateľstvo: Sony Music/Bonton (Slovakia) s.r.o., (2002)

Kategória:Hudobné albumy z 2002
Kategória:Albumy skupiny Ears